Richard Wagner (* 22. Mai 1813 z Leipzig; † 13. Feba 1883 z Venedig im Palazzo Vendramin-Calergi) wor a deitscha Komponist vo klassischer Musi, Dramatiker, Schriftstella, Theataregisseur und Dirigent. Mit seine Musikdramen guit ea ois oana vo de bedeitenstn Erneiara vo da eiropäischn Musi vom 19. Joahundat. Ea hod Opern ois Gsamtkunstweak gstoitet und Text, Musi und Regieoweisunga dazua gschriem. Ois easchta Komponist hoda Festspui grindd, de Bareida Festspui und des Festspuihaus dazuaplant. Seine Neiarunga in Harmonik hom bis zum heitign Dog an Einfluss auf de Entwicklung vo da klassischn Musi.